Nr. C 113/10 De Europæiske Fællesskabers Tidende 29. 4. 88 
Forslag til Rådets forordning (EØF) om ændring af forordning (EØF) nr. 1107/70 om støtte, 
som ydes inden for sektoren for transport med jernbane, ad landevej og sejlbare vandveje 
KOM(88) 117 endelig udg. 
(Forelagt Rådet af Kommissionen den 18. april 1988) 
(88/C 113/08) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 75, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
De forskellige transportmetoder og -teknikker inden for 
kombineret transport indebærer fordele for samfundet, 
idet bl.a. visse veje aflastes, dei" spares energi, og jernba­
nekapaciteten udnyttes bedre; 
under disse omstændigheder bør de investeringer, der er 
nødvendige for udviklingen af kombineret transport, 
fremmes; 
ifølge artikel 77 er de støtteforanstaltninger (inklusive 
støtte til driften), som modsvarer behovet for en samord­
ning af transportvæsenet, eller som udgør godtgørelse 
for visse forpligtelser, der har sammenhæng med 
begrebet offentlig tjenesteydelse, forenelige med Trak­
taten ; 
i henhold til Rådets forordning (EØF) nr. 1107/70 O, 
ændret ved forordning (EØF) nr. 1658/82 (2), kan 
medlemsstaterne fremme udviklingen af kombineret 
transport ved at yde støtte til investeringer i infrastruk­
turen og/eller i faste og mobile omladningsanlæg; denne 
ordning er midlertidig og begrænset til den første drifts­
fase, der skal være tilstrækkelig lang til, at den pågæl­
dende transportform kan opnå bedre betingelser på 
markedet; 
i forordning (EØF) nr. 1107/70 er det fastsat, at Rådet, 
på baggrund af en rapport om erfaringerne med denne 
støtteordning indtil udgangen af 1986, træffer afgørelse 
om den ordning vedrørende støtte til kombineret trans­
port, der skal anvendes senere; 
udviklingen inden for kombineret transport viser, at for 
Fællesskabet som helhed er denne transportforms første 
driftsfase endnu ikke afsluttet, og støtteordningen bør derfor opretholdes i endnu en periode, der skal være af 
tilstrækkelig lang varighed til, at de medlemsstater, hvis 
infrastruktur for kombineret transport er på et 
forholdsvis lavt udviklingsstade, får mulighed for at 
indhente de regioner, der er længere fremme på dette 
område; 
i visse tilfælde bør der kunne ydes tilskud til omkostnin­
gerne ved kombineret transport; 
der skal indføres en ny markedsordning for landtrans­
port, herunder kombineret transport; 
på baggrund heraf bør støtteordningen tages op til 
fornyet overvejelse i 1991 på grundlag af de erfaringer, 
der til den tid er gjort med ordningen — 
UDSTEDT FØLGENDE FORORDNING: 
Artikel 1 
I artikel 3, nr. 1, i forordning (EØF) nr. 1107/70 affattes 
litra e) således: 
»e) indtil den 31. december 1992, når støtten ydes 
midlertidigt og har til formål at lette udviklingen 
af kombineret transport, idet støtten skal vedrøre 
enten investeringer i infrastrukturen og faste og 
mobile omladningsanlæg, eller 
driftsomkostningerne ved kombineret transport 
på ruter eller dele af ruter, hvor vejinfrastruktu­
rerne er overbelastede, kraftigt forurenede eller 
frembyder særlige problemer. 
Kommissionen aflægger inden den 30. juni 1991 
rapport til Rådet om, hvorledes denne bestemmelse 
har været anvendt. På baggrund af denne rapport og 
under hensyn til den i denne forordning fastsatte 
ordnings midlertidige karakter træffer Rådet på 
forslag af Kommissionen afgørelse om den ordning, 
der skal anvendes senere, og i givet fald om foran­
staltninger til ophævelse af denne ordning.« 
Artikel 2 
Denne forordning træder i kraft den 1. januar 1989. 
Denne forordning er bindende i alle enkeltheder og 
gælder umiddelbart i hver medlemsstat. 
(') EFT nr. L 130 af 15. 6. 1970, s. 1. 
(2) EFT nr. L 184 af 29. 6. 1982, s. 1.